CELEX: 32004D0440
Language: el
Date: 2004-04-29 00:00:00
Title: Aπόφαση 2004/440/ΕΚ της Επιτροπής, της 29ης Απριλίου 2004, για τη θέσπιση μεταβατικού μέτρου υπέρ μίας εγκατάστασης στον τομέα του γάλακτος στη Σλοβακία

L 154/100             EL               Επίσηµη Εφηµερίδα της Ευρωπαϊκής Ένωσης              30.4.2004
                                 ΑΠΟΦΑΣΗΣ ΤΗΣ ΕΠΙΤΡΟΠΗΣ
                                      της 29ης Απριλίου 2004
  για τη θέσπιση µεταβατικού µέτρου υπέρ µίας εγκατάστασης στον τοµέα του γάλακτος
                                            στη Σλοβακία
                          [κοινοποιηθείσα υπό τον αριθµό Ε(2004) 1716]
                      (Κείµενο που παρουσιάζει ενδιαφέρον για τον ΕΟΧ)
                                            (2004/440/EK)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη προσχώρησης της Τσεχικής ∆ηµοκρατίας, της Εσθονίας, της Κύπρου, της
Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και
της Σλοβακίας1, και ιδίως το άρθρο 2 παράγραφος 3,
την πράξη προσχώρησης της Τσεχικής ∆ηµοκρατίας, της Εσθονίας, της Κύπρου, της
Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και
της Σλοβακίας2 και ιδίως το άρθρο 42,
Εκτιµώντας τα εξής:
(1)     Στη Σλοβακία µία εγκατάσταση υψηλής δυναµικότητας µεταποίησης γάλακτος
        αντιµετωπίζει δυσκολίες όσον αφορά τη συµµόρφωση της, την 1η Μαΐου 2004, µε τις
        σχετικές διαρθρωτικές απαιτήσεις που προβλέπονται στο παράρτηµα B της οδηγίας
        92/46/ΕΟΚ της 16ης Ιουνίου 1992 για τη θέσπιση των υγειονοµικών κανόνων για την
        παραγωγή και την εµπορία νωπού γάλακτος, θερµικά επεξεργασµένου γάλακτος και
        προϊόντων µε βάση το γάλα3.
(2)     Συνεπώς, η εγκατάσταση αυτή χρειάζεται χρόνο για να ολοκληρώσει τη διαδικασία
        αναβάθµισής της, έτσι ώστε να συµµορφωθεί πλήρως µε τις σχετικές διαρθρωτικές
        απαιτήσεις που προβλέπονται στην οδηγία 92/46/ΕΟΚ.
(3)     Η εγκατάσταση αυτή, η οποία βρίσκεται σήµερα σε προχωρηµένο στάδιο
        αναβάθµισης, παρείχε αξιόπιστες εγγυήσεις ότι διαθέτει τα απαραίτητα κονδύλια για
        να διορθώσει τις εναποµένουσες ανεπάρκειές της σε σύντοµο διάστηµα και έχει λάβει
        την ευνοϊκή γνωµοδότηση της σλοβακικής υπηρεσίας τροφίµων και κτηνιατρικών
        θεµάτων, όσον αφορά την ολοκλήρωση της διαδικασίας αναβάθµισής της.
1
        ΕΕ L 236, 23.9.2003, σ. 17
2
        ΕΕ L 236, 23.9.2003, σ. 33
3
        ΕΕ L 268, 14.9.1992, σ. 1. Οδηγία όπως τροποποιήθηκε την τελευταία φορά από τον κανονισµό (ΕΚ)
        αριθ. 806/2003
 ---pagebreak--- (4)  ∆ιατίθενται λεπτοµερείς πληροφορίες για τις ανεπάρκειες κάθε εγκατάστασης στη
     Σλοβακία.
(5)  Για να διευκολυνθεί η µετάβαση από το ισχύον καθεστώς στη Σλοβακία στο
     προκύπτον από την εφαρµογή της κοινοτικής κτηνιατρικής νοµοθεσίας κρίνεται
     δικαιολογηµένη, ύστερα από αίτηµα της Σλοβακίας, η χορήγηση µεταβατικής
     περιόδου για την εγκατάσταση αυτή, ως έκτακτο µεταβατικό µέτρο.
(6)  Λόγω της έκτακτης φύσης της µεταβατικής αυτής παρέκκλισης, η οποία δεν είχε
     προβλεφθεί κατά τις διαπραγµατεύσεις για τη διεύρυνση, ύστερα από την έκδοση της
     παρούσας απόφασης δεν πρέπει να εγκριθούν περαιτέρω αιτήµατα της Σλοβακίας για
     µεταβατικά µέτρα σχετικά µε διαρθρωτικές απαιτήσεις που αφορούν εγκαταστάσεις
     παραγωγής γάλακτος και προϊόντων γάλακτος.
(7)  Λόγω του προχωρηµένου σταδίου αναβάθµισης και της έκτακτης φύσης του
     µεταβατικού µέτρου, η µεταβατική περίοδος πρέπει να περιοριστεί σε 12 µήνες κατ’
     ανώτατο όριο και δεν πρέπει να παραταθεί ύστερα από την ηµεροµηνία αυτή.
(8)  Είναι σκόπιµο να υπαχθούν οι εγκαταστάσεις για τις οποίες ισχύει η µεταβατική
     περίοδος της παρούσας απόφασης στους ίδιους κανόνες που ισχύουν για τα προϊόντα
     που προέρχονται από εγκαταστάσεις στις οποίες έχει χορηγηθεί µεταβατική περίοδος
     για διαρθρωτικές απαιτήσεις, σύµφωνα µε τη διαδικασία που προβλέπεται στα σχετικά
     παραρτήµατα της πράξης προσχώρησης.
(9)  Τα µέτρα που προβλέπονται στην παρούσα απόφαση είναι σύµφωνα µε τη γνώµη της
     µόνιµης επιτροπής για την τροφική αλυσίδα και την υγεία των ζώων,
ΕΞΕ∆ΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                       Άρθρο 1
1.     Οι διαρθρωτικές απαιτήσεις που προβλέπονται στο παράρτηµα Β της οδηγίας
       92/46/ΕΟΚ δεν θα ισχύσουν για την εγκατάσταση της Σλοβακίας που
       περιλαµβάνεται στον κατάλογο του παραρτήµατος της παρούσας απόφασης,
       σύµφωνα µε τους όρους που προβλέπονται στην παράγραφο 2, έως την ηµεροµηνία
       που αναφέρεται για την εγκατάσταση αυτή.
2.     Οι ακόλουθοι κανόνες ισχύουν για προϊόντα που προέρχονται από την εγκατάσταση
       που αναφέρεται στην παράγραφο 1:
       –    επί όσο χρονικό διάστηµα η εγκατάσταση που αναγράφεται στο παράρτηµα
            της παρούσας απόφασης επωφελείται των διατάξεων της παραγράφου 1, τα
            προϊόντα που προέρχονται από την εγκατάσταση αυτή διατίθενται µόνο στην
            εγχώρια αγορά ή χρησιµοποιούνται για περαιτέρω επεξεργασία στην ίδια
            εγκατάσταση, ανεξάρτητα από την ηµεροµηνία εµπορίας,
       –    φέρουν το ειδικό υγειονοµικό σήµα.
                                          2
 ---pagebreak---                                        Άρθρο 2
Η παρούσα απόφαση εφαρµόζεται υπό την επιφύλαξη και από την ηµεροµηνία έναρξης
ισχύος της συνθήκης προσχώρησης της Τσεχικής ∆ηµοκρατίας, της Εσθονίας, της Κύπρου,
της Λεττονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας
και της Σλοβακίας.
                                       Άρθρο 3
Η παρούσα απόφαση απευθύνεται στα κράτη µέλη.
Βρυξέλλες, 29ης Απριλίου 2004.
                                        Για την Επιτροπή
                                        David BYRNE
                                        Μέλος της Επιτροπής
                                          3
 ---pagebreak---                                         ΠΑΡΑΡΤΗΜΑ
 Εγκατάσταση γάλακτος για την οποία ισχύει η µεταβατική περίοδος
                                                     Τοµέας: γάλακτος
         Αριθµός
                     Επωνυµία και διεύθυνση                                     Ηµεροµηνία
Αριθ.  κτηνιατρικής                           ∆ραστηριότητα της εγκατάστασης
                        της εγκατάστασης                                       συµµόρφωσης
         έγκρισης
                                             Γάλα και προϊόντα µε βάση το γάλα
1.     DT 4-6-21    KOLIBA a.s Krivec                        x                 31.10.2004
                    962 05 Hrinová
                                            4